Líklegt er að fasteignaverð hér á landi gefi eftir og lækki jafnvel um tugi prósenta. Þetta segir lektor í viðskiptafræði við Háskóla Íslands.
Það kæmi mér ekkert á óvart að fasteignaverð lækki í verstum aðstæðum um tuttugu prósent. En það kæmi mér ekkert á óvart að fasteignaverð gefi eitthvað eftir ekki bara í rauntölum heldur bara í íslenskum krónum,
Sagði Már Wolfgang Mixa, lektor í viðskiptafræði við Háskóla Íslands á Morgunvaktinni á Rás 1 í morgun. Svipaðir frasar heyrast nú og á árunum fyrir hrun og fólk sé að teygja sig heldur langt í kaupum á fasteignum hér á landi. Hann segir vísbendingar um lækkun fasteignaverðs í löndunum í kringum okkur, til að mynda hafi fasteignaverð lækkað um nokkur prósent í Svíþjóð og vísbendingar séu um lækkanir á mörkuðum í Bandaríkjunum.
Vaxtastig á Íslandi hækki mikið þessa dagana og fasteignalán séu að verða dýrari hér á landi
Ég hef nú heyrt sögur af því í sumar að opin hús, það hafi ekki verið þessi mikli handagangur í öskjunni í opnum húsum og áður var.
Í mínum huga er það vísbending um að það sé a.m.k. að hægja á hækkunum.
Lækkun á fasteignamarkaði gerist oft fyrirvaralaust og þegar hún kemur í tölunum sé fólk oft farið að skynja hver þróunin er.
Þannig að þetta er ekki dómsdagspá en það má frekar líta á þetta sem aðvörun um að fólk eigi ekki að treysta á